Els col·lectius festers seran enguany els protagonistes del pregó d'Alaquàs
08/08/2014

# Els col·lectius festers seran enguany els protagonistes del pregó d'Alaquàs

*   08/08/2014
*   [Imprimir](#)
*   Compartir
*    https://www.alaquas.org/documento.asp?id\_do=14516

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14516%2F0&title=Ajuntament%20d%27Alaqu%C3%A0s.%20Premsa.Els%20col%C2%B7lectius%20festers%20seran%20enguany%20els%20protagonistes%20del%20preg%C3%B3%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14516/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14516/08082014_dsc8300_Form_4.jpg)](https://www.alaquas.org/ficheros/documentos/2014/2/14516/08082014_dsc8300_Form_10.jpg "<a href='https://www.alaquas.org/ficheros/documentos/2014/2/14516/08082014_dsc8300_Form_10.jpg' target=_blank><i class='fa fa-external-link' aria-hidden='true'></i>.Els col·lectius festers seran enguany els protagonistes del pregó d'Alaquàs</a>")

Les Clavaries 2014, les Confraries i els Moros i Cristians Perolers, acompanyats de l'Alcaldessa d'Alaquàs, protagonitzaran enguany el tradicional Pregó que tindrà lloc el divendres 29 d'agost a partir de les 23 hores

El divendres 29 d’agost s’encetaran oficialment les Festes Majors d’Alaquàs. El tradicional Pregó, precedit del Correfoc, donarà inici  a més de quinze dies festius plens de sorpreses i novetats en els quals els protagonistes seran cadascun dels col·lectius festers.

L’Alcaldessa d’Alaquàs, Elvira García Campos, serà l’encarregada de donar la benvinguda a les Festes amb uns pregoners d’excepció: els col·lectius festers que participen activament en l'organització de les festes locals any rere any. Les Clavariesses de la Mare de Déu dels Dolors, les Clavariesses de l’Assumpció de Nostra Senyora, els Clavaris de Sant Miquel, els Clavaris del Crist, la Confraria de la Mare de Déu de l’Olivar, la Confraria de la Santíssima Creu i els Moros i Cristians Perolers prendran el protagonisme en un acte que s’ha preparat amb il·lusió i que pretén ser de nou novedós i enèrgic.

Aquest nou model de Pregó s’ha implantat en els darrers anys donant el protagonisme d’aquest acte a persones i entitats de la ciutat. Així, la UMA en 2012 o l’any passat Carlos Escutia, veí guanyador d’un Goya, han estat els encarregats d’aquest acte.

Abans tindrà lloc el tradicional Correfoc, dut a terme per la Colla de Dimonis de Massalfassar. Com és costum, partirà des de l’avinguda Miguel Hernández fins arribar a l'Ajuntament d'Alaquàs on començarà el pregó de les Festes Majors de 2014.

A partir d'aquesta nit s'iniciarà tota una successió de jornades festives de les quals els veïns i veïnes d'Alaquàs i aquells que s'animen a visitar la localitat podran gaudir d’una variadíssima programació. El concurs de paelles (XL edició), la carxofa, la cavalcada, la _cordà_, la _pujà_, la _baixà_, les processons, la _mascletà_, la conquesta del castell, _l’entrà_ de moros i cristians, el FRA, espectacles musicals, varietats, paelles per la nit i moltes més sorpreses són només alguns dels actes que tindran lloc en les Festes de 2014.